《杂曲歌辞。行路难二首》
唐代·齐己

行路难，君好看，惊波不在黤黮间，

小人心里藏奔湍。七盘九折寒崷崒，翻车倒盖犹堪出。

未似是非唇舌危，暗中潜毁平人骨。君不见楚灵均，

千古沉冤湘水滨。又不见李太白，一朝却作江南客。

下浸与高盘，不为行路难。是非真险恶，翻覆作峰峦。

漆愧同时黑，朱惭巧处丹。令人畏相识，欲画白云看。

作者简介：齐己（863年—937年）出家前俗名胡德生，晚年自号衡岳沙门，湖南长沙宁乡县祖塔乡人，唐朝晚期著名诗僧。